## Zaključci

### NN 59/1991 (14.11.1991.), Zaključci

# SABOR REPUBLIKE HRVATSKE

Saslušavši na Zajedničkoj sjednici svih vijeća Sabora Republike Hrvatske,
održanoj 9. studenoga 1991. godine izlaganja predsjednika Vlade Republike
Hrvatske te ministra inozemnih poslova, unutarnjih poslova i obrane, nakon
provedene rasprave Sabor Republike Hrvatske donosi slijedeće

## ZAKLJUČKE

1. Sabor Republike Hrvatske daje podršku Vladi Republike Hrvatske u
provedbi odluka Sabora usmjerenih očuvanju suvereniteta, teritorijalne
cjelovitosti i međunarodnog priznanja Republike Hrvatske;

2. Odobrava dosadašnje djelovanje Delegacije Republike Hrvatske na Haškoj
mirovnoj konferenciji s naputkom da prihvati rješenja koja su sukladna
normama međunarodnoga pravnog poretka i Ustava Republike Hrvatske;

3. Nalaže Vladi Republike Hrvatske intenziviranje djelatnosti usmjerenih
izgradnji hrvatske oružane sile.,obrambenih priprema i oslobađanju okupiranih
i deblokiranje dijelova hrvatskoga državnog teritorija;

4. Poziva cijeli hrvatski narod i građane Hrvatske, sva državna i druga
tijela na obranu domovine te zajedničko i ravnomjerno sudjelovanje u obrambenim
naporima:

5. Poziva opetovano Republiku Bosnu i Hercegovinu da ne dopušta sa svog
područja pripremu i provodenje vojnih akcija u agresiji protiv Republike
Hrvatske;

6. U cilju jačanja efikasnosti obrambenih napora Republike Hrvatske
poziva sve građane da svoj doprinos obrani domovine podvrgnu jedinstvenom
ustrojstvu i zapovijedanju u hrvatskim vojnim oružanim snagama.

II.

1. Sabor Republike Hrvatske prihvaća i pozdravlja sve one dobrovoljačke
snage naših hrvatskih iseljenika koje se javljaju za obranu domovine Hrvatske.
Posebice se odaje priznanje i počast onim Hrvatima koji su iz sigurnosti
udaljena svijeta došli u Republiku Hrvatsku i u zajedništvu sa sinovima
i kćerima domovine stavili se na raspolaganje te svoj život dali za Hrvatsku.

2. Sabor Republike Hrvatske izražava zahvalnost iseIjenoj Hrvatskoj,
svakom njezinom pojedincu i udruženju diljem svijeta koji su svojom nesebičnom
pomoći pomogli i pridonijeli da istina o Hrvatskoj i njezinoj težnji za
slobodom i demokracijom dopre do međunarodne javnosti.

3. Sabor Republike Hrvatske poručuje svima koji se u ovom trenutku nalaze
na bojištima od Vukovara do Dubrovnika gdje se vodi borba za slobodu i
demokraciju da će kao i do sada učiniti sve, da se ostvare ciljevi za koje
se požrtvovno bore, kako bi se ispunile vjekovne težnje hrvatskoga naroda
za suverenom i samostalnom državom i kako bi žrtve koje su već pale i razaranja
koja su učinjena rezultirali plodom nacionalnog oslobođenja.

4. Sabor obvezuje Vladu Republike Hrvatske da za brojne civilne žrtve
rata poduzme sve potrebne korake u pravcu zaštite njih i njihovih obitelji.
Posebice Sabor obvezuje Vladu Republike Hrvatske da ostvari materijalnu
financijsku brigu i potporu za sve one pojedince i njihove obitelji koji
su izgubili nekoga u obrani domovine Hrvatske, ili su ostali bez svojih
domova i imovine.

5. Zastupnici Hrvatskog sabora iskreno suosjećaju sa svima čiji su sinovi,
očevi, braća i njihovi bližnji dali život za slobodu Hrvatske.

Klasa: 023-03/91-03/02

Zagreb, 9. studenoga 1981.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Ostalo, NN 59/1991-1572